
Digitális transzformáció korszerű alkalmazása az értékelemzési ismeretek oktatása során

Kulcsszavak: digitális transzformáció; értékelemzés; tudástranszfer; korszerű eszközök
Az értékelemzés nemzetközi szakértői minősítési referenciái birtokában, illetve a több évtizedes hivatásszerű szakértői tapasztalat és tréneri gyakorlat együttesen jelentik azt a mélyreható rálátást, amely időszerűvé teszi az értékelemzés tanításának a digitális eszközök alkalmazásának irányába történő fejlesztését. Kutatási célom annak bemutatása volt, hogy az oktatás eszközei jelentősen a digitális rendszerek irányába terelődtek, amelyek iránt nagymértékben megnőtt az igény hallgatói és oktatói oldalról egyaránt. A digitális transzformáció alkalmazásának feltárására irányuló interjúkon kapott válaszok eredményei alapján kirajzolódnak a jövőbeli oktatás versenyképességet és hatékonyságnövekedést eredményező eszközei. A digitális transzformációs eszközök és rendszerek oktatásban való alkalmazásáról számos szakmai szakirodalom szól, az Óbudai Egyetem konzulens oktatói hasznos útmutatósokat adtak a választott téma kutatásához.
Kutatásom a tanulási eredményeket és teljesítményszinteket vizsgálta a nemzetközi oktatók körében oly módon, hogy választ tudjon adni az oktató által alkalmazott digitális eszközök oktatáshoz való alkalmasságára, hatékonyságára. A kvalitatív alapú interjú előtt fontos volt meghatározni, hogy az értékelemzés oktatása során alkalmazott digitális eszközök használatának feltárásához mely személyek, szakemberek csoportját kell kiválasztanunk. A kiválasztott interjú alanyok mindegyikével jellemzően szoros volt a szakmai kapcsolat, így az begyűjtött válaszok jó támpontot nyújtottak a megfelelő következtetések levonásához.
Összesen új eredményként felmutatható az alkalmazandó digitális eszközök előnyei az oktatás támogatása szempontjából. Ennek keretében ajánlott oktatási eszközöket vizsgáltam meg a Value Engineering és a Value Management oktatása során, a COVID előtt és utáni időszakban. Az alkalmazott eszközök hatékonyságát jól megítélték az oktatók.
A kapott eredmények alapján következtetésként megállapítottam, hogy a hallgatók mely eszközök alkalmazását preferálják, elegendő-e a jelenleg alkalmazott digitális eszközök számossága és elérhetősége, ezen kívül feltárásra kerültek a továbblépés nehézségei. Mindezen eredmények hozzájárulhatnak az értékelemzési megoldások digitális transzformációval összefüggő irányvonalainak kijelöléséhez.



